b'\n_START_ARTICLE_\nNebe\xc5\xa1ki krogotok\n_START_SECTION_\nZgodovina\n_START_PARAGRAPH_\nPo ezoteri\xc4\x8dni razlagi naj bi kro\xc5\xbeenje \xc4\x8dija po meridianih odkrili modreci, ki so meditirali o zarodku v maternici. Vadbo malega nebe\xc5\xa1kega krogotoka morda potrjuje \xc5\xbee jid\xc5\xbeing, saj heksagram \xc5\xa1t. 5 lahko predstavlja prispodobo zanj, ko govori o osebi v sede\xc4\x8di meditaciji, in ko v prispodobah opisuje dviganje in spu\xc5\xa1\xc4\x8danje \xc4\x8dija v \xc4\x8dlovekovem telesu, Lao Dzi in D\xc5\xbevang Dzi pa sta prav tako omenjala nebe\xc5\xa1ki krogotok._NEWLINE_V 10. stoletju je \xc5\xbee bilo napisana razprava, ki obravnava vodenje \xc4\x87ija skozi celoten nebe\xc5\xa1ki krogotok s pomo\xc4\x8djo gibanja dlani nekoliko nad telesom oziroma nad potmi meridianov.V delu Skrivnost zlatega cveta (poenostavljena kitaj\xc5\xa1\xc4\x8dina: \xe5\xa4\xaa\xe4\xb9\x99\xe9\x87\x91\xe8\x8f\xaf\xe5\xae\x97\xe6\x97\xa8; Wade\xe2\x80\x93Giles: Tai Yi Jin Hua Zong Zhi), napisanem najkasneje v 17. stoletju, ki pa lahko vsebuje celo tradicijo iz \xc4\x8dasa dinastije Tang, je omenjena tudi vadba malega nebe\xc5\xa1kega krogotoka.\n_START_SECTION_\nTeorija\n_START_PARAGRAPH_\nPo tradicionalni kitajski filozofiji naj bi z nebe\xc5\xa1kim krogotokom namerno usmerjali d\xc5\xbeing po vodilnem ali hrbtnem meridianu navzgor. Vadba nebe\xc5\xa1kega krogotoka v sistemu daoisti\xc4\x8dnega \xc4\x8digunga spada na drugi nivo kultiviranja (\xc2\xbbZ d\xc5\xbeingom nahranimo \xc4\x8di\xc2\xab). Klju\xc4\x8dna meridiana pri nebe\xc5\xa1kem krogotoku sta meridana, po katerih se \xc4\x8di giblje v malem nebe\xc5\xa1kem krogotoku, torej po vodilnem kanalu navzgor (od trtice po hrbtenici do vrha glave in naprej do ustnega neba) in nato po prednjem kanalu navzdol (od ust navzdol do presredka). Manj pogosti so poskusi, da bi krogotok vzpostavili v nasprotni smeri, tako, da se qi dviguje po sprednjem delu telesa in se spu\xc5\xa1\xc4\x8da po hrbtenici navzdol.'